བློ་མཐུན་དེ་ཚོས་ཡིག་སྐད་ཡིན་པར་ངོས་འཛིན་བྱེད་པ་དེ་ཚོ།གཙང་དང་།མངའ་རིས།ལྷོ་ཁ།འཕན་པོ།དྭགས་པོ།ཀོང་པོ།ཨ་མདོ།འབར་ཁམས་བཅས་ཀྱི་ས་ཁུལ་ལ་ཡུལ་སྐད་ངོ་མ་ཡིན་པས་འགྲེལ་བཤད་རྒྱག་མི་དགོས་པར་གོ་ཐུབ་ཀྱི་ཡོད་པ་དང་།བློ་མཐུན་དེ་ཚོས་ངོས་འཛིན་བྱེད་པའི་ཡུལ་སྐད་དེ་ས་གནས་གཞན་དག་གི་མིས་ཉན་དུས་འགྲེལ་བཤད་མ་རྒྱབ་ན་གོ་ཐུབ་ཀྱི་མེད་པ་རེད།དེར་བརྟེན་ཁ་སྐད་དང་ཡིག་སྐད་བར་གྱི་འགལ་བ་ནི་ལྟོས་བཅས་ཀྱི་འགལ་བ་ཡིན་པ་དང་།འགལ་བའི་ཕྱོགས་གཙོ་བོ་ནི་ཡུལ་སྐད་གཅིག་གྱུར་མེད་པ་དེར་ཐུག་ཡོད་པ་མ་ཟད་གཅིག་གྱུར་མེད་པའི་ས་གནས་སོ་སོའི་ཡུལ་སྐད་དང་།ས་གནས་ཁག་མང་པོར་ཁྱབ་ཆེ་བའི་ཐུན་མོང་གི་སྐད་གཉིས་མཉམ་དུ་གནས་པའི་ཕྱོགས་གཉིས་ཀ་མཐོང་དགོས་པ་བཅས་རེད།